cyanic-selkie/wikianc huggingface dataset:
Pokémon FireRed և LeafGreen
Գեյմպլեյ
Խաղացողը օգտագործում է իր պոկեմոններին ուրիշ պոկեմոնների դեմ մենամարտում։ Երբ խաղացողի վրա հարձակվում է գիշատիչ պոկեմոն, կամ նրա մարտահրավեր է նետում մի ուրիշ պոկեմոնների մարզիչ՝ էկրանին հայտնվում է մենամարտի ընթացքը Moreover, the English versions of the games are incompatible with their Japanese counterparts, and such trades will corrupt the save files, as the games use different languages and therefore character sets. : Մենամարտի ընթացքում խաղացողը կարող է հրամայել իր պոկեմոնին, որպեսզի նա կատարի ինչ որ հնարք։ Նաև մենամարտի ընթացքում խաղացողը կարող է փոխարինել իր պոկեմոնին մի ուրիշ պոկեմոնով կամ փախչել մենամարտի ժամանակ (խաղացողը չի կարող փախչել, երբ նա մենամարտում է մարզիչի հետ)։ Պոկեմոնների մոտ կա առողջության միավորներ, երբ պոկեմոնի մոտ նրանք զրոյանում են, նա չի կարողանում մենամարտել մինչև նրան չբուժեն։ Մենամարտում հաղթելով մի ուրիշ մարզիչի և ստանալով պոկեմոն, ապա դու ստանում ես փորձի միավորներ։ Ստանալով շատ փորձի միավորներ, խաղացողը կարող է անցնել ուրիշ մակարդակի ։ Խաղացողի մակարդակից է կախված պոկեմոնի ուժը, բացի դրանից, հասնելով փորձի տվյալ աստիճանին՝ պոկեմոնը կարողանում է սովորել տարբեր հնարքներ և կերպարանափոխվել (Evolve) :
Խաղային ընթացքի կարևոր մաս է կազմում պոկեմոնների բռնելը Also, using the Transfer Pak for the Nintendo 64, data such as Pokémon and items from Pokémon Red and Blue can be used in the Nintendo 64 games Pokémon Stadium : Երբ խաղացողի վրա հարձակվում է գիշատիչ պոկեմոն, խաղացողը կարող է նրա վրա նետել պոկեբոլ (Poké Ball): Պոկեբոլը գրպանային իր է գնդակի տեսքով, որի միջոցով խաղացողը կարող է տեղափոխել տարբեր չափսերի պոկեմոններ։ Եթե գիշատիչ պոկեմոնը դուրս չի գալիս պոկեբոլից, ապա այդ պոկեմոնը դառնում է խաղացողինը։ Դա կախված է նրանից, թե ինչպիսի որակի է պոկեբոլը, կամ ինչպիսի ուժի է տիրապետում այդ գիշատիչ պոկեմոնը ։ Խաղի վերջում խաղացողը պետք է վերջացնի Պոկեդեկսը, որը պոկեմոնների մասին էլեկտրոնային տեղեկություն է։ Եթե խաղացողը բռնում է նոր տեսակի պոկեմոն, ապա նրա մասին ինֆորմացիան ընկնում է Պոկեդեկսի մեջ։ Կերպարանափոխված պոկեմոնների ձևերը նաև համարվում են որպես առանձին պոկեմոն։ Պոկեդեկսում գոյություն ունի 151 տեսակի պոկեմոն ։
FireRed և LeafGreen խաղերում ներկայացված են այնպիսի հնարավորություններ, որոնք չկային Red և Blue խաղերում, օրինակ, խաղի ընթաքի մասին ինֆորմացիա։ Նաև, երբ խաղացողը շարունակում է պահպանված խաղը, խաղը նրան ցույց է տալիս վերջին չորս գործողությունները, որը նա կատարել էր խաղի պահպանումից առաջ, որպեսզի խաղացողը հիշի, թե ինչ էր նա ուզում անել։ Խաղերը կապ են պահպանում խաղի անցած վերսիաների հետ։ Խաղացողները կարող են Game Boy Advance հատուկ լարի օգնությամբ մենամարտել իրար դեմ և փոխանակվել պոկեմոններով ։ Փոխանակվելով պոկեմոններով Pokémon Ruby, Sapphire, և Pokémon Colosseum խաղերի հետ, խաղացողը կարող է ստանալ մոտ 350 պոկեմոն (խաղում կա ընդամենը 386 պոկեմոն) ։ Բացի դրանից, խաղացողը հնարավորություն է ստանում պահպանել FireRed և LeafGreen խաղերի պոկեմոններին Nintendo GameCube հիշողության քարտի վրա (Pokémon Box Ruby & Sapphire-ի օգնույամբ) ։ Ճապոնիայում Nintendo-ն ստեղծել է հատուկ տարածքներ անլար կապի համար ։
Սետինգ
Խաղի հորինված աշխարհը ներկայացնում է երկընտրանքային առաջադիմություն, բայց կենդանիների փոխարեն այդ աշխարհում ապրում են արտաքինով նման կենդանիների, որոնք տիրապետում են գերբնական ուժով։ Այդ կենդանիներին անվանում են պոկեմոններ ։ Մարդիկ, որոնց անվանում են պոկեմոնների մարզիչներ, բռնում են նրանց և սովորեցնում տարբեր հնարքների մենամարտերում մասնակցելու նպատակով։ Մենամարտերում մարզիչները չեն մասնակցում, մենամարտում են միայն պոկեմոնները, իսկ մարզիչները նրանց ասում են, թե ինչ հնարք կամ հարված կատարի։ Մենամարտերը շարունակվում են, մինչև մարզիչներից մեկը չի ընկնում կամ չի հանձնվում։ Մենամարտերը մինչև մահ երբեք չեն անցկացվում։ Ըստ օրենքի, ուժեղ և փորձով մարզիչներն արժանանում են մեծարանքի։
Pokémon FireRed և LeafGreen խաղերի գործողությունների մեծ մասն անցկացվում է Կանտո տարածքում (Kanto), որի բնօրինակն է դարձել Ճապոնիայի պրովինցիաներից մեկը, որը այդպես էլ կոչվում է։ Կանտոն կազմված է տասը քաղաքներից, որոնք իրար են միացված երկաթուղային գծերով (Routes): Նոր երկաթուղային գծերը հայտնվում են, երբ խաղացողը կատարում է տվյալ հանձնարարությունները ։ Խաղի վերջին մասում խաղացողը հնարավորություն է ստանում ճանապարհորդել Սեվիայի կղզիների վրայով։ Այդ կղզիները տարածք են, որոնք չկային խաղի անցած վերսիաներում ։ Սեվիայի կղզիները կղզեխումբ են, որը կազմված է յոթ կղզիներից։ Այդ կղզիներում մի քանի հանձնարարություն կատարելուց հետո, խաղացողը հնարավորություն է ստանում փոխանակվել պոկեմոններով Ruby, Sapphire, Emerald, XD: Gale of Darkness և Colosseum խաղերի հետ։
Սյուժե
Խաղի գլխավոր հերոսը (խաղացողը նրան կարող է տալ յուրաքանչյուր անուն) տղա է, ով ապրում է Կանտո տարածքի Պալետ քաղաքում (Pallet Town): Երբ նա փորձում է քաղաքից դուրս գալ դեպի բարձր խոտը, պրոֆեսոր Օուկը (Professor Oak), ով պոկեմոնների հայտնի գիտնական է, կանգնեցնում է գլխավոր հերոսին, ասելով, որ բարձր խոտի տարածքում նրա վրա կարող են հարձակվել գիշատիչ պոկեմոնները, և նրան տանում է իր լաբորատորիա ։ Լաբորատորիայում նրանք հանդիպում են պրոֆեսորի թոռնիկին, ով մանուկ հասակից եղել է գլխավոր հերոսի հակառակորդը (նրան նույնպես խաղացողը կարող է տալ յուրաքանչյուր անուն)։ Պրոֆեսորի թոռնիկը ուզում է դառնալ պոկեմոնների մարզիչ ։  Պրոֆեսոր Օուկը գլխավոր հերոսին և իր թոռնիկին հնարավորություն է տալիս ընտրել երեք պոկեմոններից մեկը։ Այդ երեք պոկեմոնների մեջ էին մտնում Բուլբազավրը (Bulbasaur), Չարմանդերը (Charmander) և Սկվիրտլը (Squirtle) : Հետո հակառակորդը գլխավոր հերոսին մարտահրավեր է նետում ։ Մենամարտից հետո խաղացողը կարող է մարտահրավեր նետել խաղի տարբեր մասերում ։ Ճանապարհորդելով տարբեր քաղաքներով, նա մտնում է տեղի ստադիոնները (Gyms): Կանտոյում գոյություն ունի ընդամենը 8 ստադիոն ։ Հավաքելով բոլոր 8 մրցանակները, խաղացողը բացում է Պոկեմոնների լիգան (Pokémon League): Այդ Լիգան տեղ է, որտեղ հավաքվում են Կանտոյի ամենաուժեղ պոկեմոնների մարզիչները։ Որպեսզի նրան ընդունեն Պոկեմոնների լիգան, նա պետք է հաղթահարի Էլիտային քառյակին (Elite Four): Ամբողջ խաղի ժամանակ գլխավոր հերոսի խումբը մարտում է R ավազակին խմբի հետ (Team Rocket) :
Մշակում
FireRed և LeafGreen խաղերը հրատարակվել են 2004 թվականին որպես Pocket Monsters Red և Pocket Monsters Green առաջին խաղերի րեմեյկներ ։ Ստեղծագործության հեղինակ, Ձյունիտի Մասուդան, հայտարարել է, որ մշակումը դժվար չի լինի, որովհետև այդ խաղերը շատ նման են անցած Pokémon Ruby և Sapphire խաղերին։ FireRed և LeafGreen խաղերը շատ նման են նաև Ruby և Sapphire խաղերին, որովհետև այդ խաղերում խաղացողները կարող են միմյանց հետ մենամարտել և փոխանակվել պոկեմոններով ։
Սատորու Իվատան, Nintendo-ի նախագահը, հայտարարել է, որ FireRed և LeafGreen խաղերի համագործակցությունը Game Boy Advance Wireless Adapter-ի հետ կարող է «ուժեղացնել խաղացողների միջև մենամարտերը, և ինֆորմացիայի փոխանակումը տարբեր խաղացողների հետ» ։ Ավելացվել է խաղային ինֆորմացիա, որին խաղացողը կարող է նայել յուրաքանչյուր ժամանակ։ The Pokémon Company-ի նախագահ Ցունեկաձու Իսիհարան հայտարարել է. «մենք ընդհանրապես այդ խաղերը որպես րեմեյկ չենք ընդունում։ Մենք այդ խաղերը ընդունում ենք նոր խաղ անլար կապով» ։
Երաժշտությունը վերցվել է օրիգինալ Red և Blue խաղերից և մշակվել է Գո Իտինոսեյի կողմից։ Մասուդան և Իտինոսեն որոշել են, որ պետք է փոխել երաժշտությունը օրիգինալից։ Նրանք ընդամենը որոշել են ավելացնել նոր երգեր ։ GBA Pokémon FireRed & LeafGreen Super Complete երաժշտական ալբոմը, որը կազմված է երկու դիսկերից, պահում է իր տարբեր երգեր խաղերից։ Առաջին դիսկում վերցված են երգեր խաղից, իսկ երկրորդ դիսկում մշակված երգեր ։
Աղբյուրներ
Կատեգորիա:2004 թվականի համակարգչային խաղեր
BoomBox (խումբ)
ԲումԲոքս (Бумбокс), ուկրաինական ֆանկ, հիփ հոփ, փոփ ռոք, ռոք և ռոքնռոլ ժանրերի խումբ։ Հիմնադրվել է 2004 թվականին Կիևում «Графіт» խմբի վոկալիստ Անդրիյ Խլիվնյուկի և «Тартак» խմբի կիթառահար Անդրե «Муха» Սամոյլոյի կողմից։ Խմբի երգերը հիմնականում կատարվում են ուկրաիներենով, նաև՝ ռուսերենով և անգլերենով։
Պատմություն
Խումբը հիմնադրվել է 2004 թվականի կեսերին Կիևում։ 2005 թվականի ապրիլին կարճ ժամանակում «!SubmarinStudio» ձայնագրման ստուդիայում ձայնագրվել է խմբի առաջին ալբոմը՝ «Меломанія»։ 2006 թվականին ձայնագրվել է ԲումԲոքսի «Family Бізнес» ձայնասկավառակը, որն Ուկրաինայում ստացել է Ոսկե կարգավիճակ (ներկայումս վաճառվել է մոտ 100 000 ձայնասկավառակ)։ Շուտով լույս է տեսնում «Ким ми були» և «Квіти в волоссі» երգերի տեսահոլովակները, որոնք նկարահանել է Վիկտոր Պրիդուվալը։
Որոշ ժամանակ խմբով հետաքրքրվում էին առաջատար ձայնագրման ստուդիաներ, որի արդյունքում «Монолит» ընկերության հետ կնքվել է համաձայնագիր Ռուսաստանում «Меломанія» և «Family Бізнес» ալբոմների թողարկման համար։ Ալբոմները թողարկվում են 2008 թվականի հունիսի 10-ին։ Ռուսական արտադրության տեսասկավառակները հագեցած են տեսահոլովակների ամբողջական ցանկով, ինչով էլ տարբերվում են այլ արտադրանքներից ։
2009 թվականի դեկտեմբերի վերջին խումբը կիևյան Tonique դիջեյի հետ թողարկել է համատեղ ալբոմ։ Ձայնասկավառակը Ուկրաինայում հայտնվել է «Бленди, мікси та інші музичні пародії» անվանումով։ Ձայնասկավառակը ռուսական արտադրությամբ արտադրվել է «Монолит» ընկերության կողմից։ Ալբոմն ընդգրկում է արդեն հայտնի 11 հին երգերի ռեմիքսներ։ Երկրպագուների համար որպես լրացուցիչ անակնկալ, ալբոմը ներառում է «Come Аround» անգլալեզու երգը։
2010 թվականի հունիսի 24-ին Կիևի «Crystal Hall»-ում տեղի է ունեցել «Всё включено» ալբոմի շնորհանդեսը, որտեղ ներառված էին նաև 2 նոր երգեր։ 2011 թվականի նոյեմբերի 10-ին լույս է տեսել խմբի թվով չորրորդ ալբոմը՝ «Середнiй Вiк»։ Հետագայում ալբոմը թողարկվել է նաև ձայնապնակով։ 2013 թվականի աշնանը ձայնագրվել է մեկ այլ ալբոմ՝ «Термінал Б» անվանմամբ։ Ալբոմն իր անվանումն ստացել է այն պատճառով, որ խումբը հաճախ է ճանապարհորդել և Ուկրաինայի օդանավակայններում երգերի տեսահոլովակներ նկարահանել, որն էլ ոգեշնչել է խմբի անդամներին։ Ալբոմում ներառված են բազմաբնույթ երգեր՝ միևնույն տրամադրությամբ։ Այս ալբոմը ևս հետագայում թողարկվել է ձայնապնակով։
Արտաքին հղումներ
Կատեգորիա:Ուկրաինական երաժշտական խմբեր Կատեգորիա:2004 հիմնադրված երաժշտական խմբեր Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ուկրաինական ռոք խմբեր
Բոզուկ
Բոզուկ, գյուղ Արևմտյան Հայաստանում, Խարբերդի վիլայեթի Հասանմսուրի գավառակում ։ Հնում եղել է Պիզու անունով քաղաք ։
Բնակչության մասին տվյալներ չեն պահպանվել։
Սուրբ Աստվածածին եկեղեցի (Արշալույս)
Սուրբ Աստվածածին եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզում, Վաղարշապատի տարածաշրջանի Արշալույս գյուղում, կառուցվել է 20-րդ դարում։
Սուրբ Աստվածածին եկեղեցին կառուցվել է 1907 թվականին Խրիմյան Հայրիկի օրհնությամբ։ Գոյություն ունի պատմականորեն ձևավորված ու սերնդե-սերունդ փոխանցվսծ մի ավանդություն, որի համաձայն Սուրբ Մարիամ Աստվածամոր գդալը գտնվում է եկեղեցու կառուցման տեղում։
Եկեղեցին կառուցում ավարտվել է 1909 թվականին որին հաջօրդել է եկեղեցու օծման արարողությունը։ Եկեղեցին օծվել է Մատթեոս Բ Կոստանդնապոլսեցի Իզմիրլյան Կաթողիկոսի կարգադրությամբ, իսկ օծման արարողությանը մասնակցել են 2 եպիսկոպոս, 3 վարդապետ, 2 քարանա, սարկավագներ և դպիրներ։
1938 թվականին եկեղեցին վնասվել էր երկրաշարժի պատճառով, իսկ խորհրդային անաստվածության տարիներին եկեղեցին վերածվել էր պահեստի, սակայն 1977 թվականին գյուղի բնակիչների նախաձեռնությամբ վերակառուցվեց։ 1978 եկեղեցին վերաօծվեց ձեռամբ Տ.Կոմիտաս արքեպիսկոպոս Ստեփանյանի։ Ներկայումս եկեղեցին գործում է, իսկ հոգևոր հովիվն է Տ. Հարություն քհն. Քեսաբյանը։
Եկեղեցին Պատմականորեն ձևավորված ու սերնդե-սերունդ փոխանցվող ունի Ավանդության համաձայն, Աստվածամոր գդալը գտնվում է եկեղեցու կառուցման տեղում։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Մշակութային ժառանգություն Կատեգորիա:Հայկական ճարտարապետություն Կատեգորիա:Հայ Առաքելական Եկեղեցի Կատեգորիա:Արմավիրի թեմ
Հասան Իբրահիմ Հաբիբի
Հասան Իբրահիմ Հաբիբի (,حسن حبیبی, ), պարսիկ պետական գործիչ։
Հովհաննես Չմշկիկ
Հովհաննես Ա Չմշկիկ (Ιωάννης Α΄ Τζιμισκής; ), հայազգի բյուզանդական զորավար, պետական գործիչ, Բյուզանդիայի կայսր (969-976), Կուրկուասների հայկական ազնվական ընտանիքից։
Հասան Իբրահիմ Հաբիբի
Կենսագրություն և կարիերա
Սոցիոլոգիա է սովորել Ֆրանսիայում ։ 2004 թվականի հոկտեմբերի 11-ից հանդիսանում էր պարսից լեզվի և գրականության ակադեմիայի նախագահ։ Իրանի մշակութային հեղափոխության խորհրդի անդամ։
Հովհաննես Չմշկիկ
Կենսագրություն
Ըստ Մաթևոս Ուռհայեցու տվյալների՝ ծնվել է ներկայիս Դերսիմի նահանգի Չմշկածագ ավանում ։ Ժամանակակից աղբյուները նկարագրում են նրան որպես կարճահասակ, բայց գեղեցիկ և շիկամազ տղամարդ ։ Բարեպաշտ և ձեռնառատ մարդու համբավ ուներ ։
Հասան Իբրահիմ Հաբիբի
Կենսագրություն և կարիերա
1989-2001 թվականներին եղել է Իրանի առաջին փոխնախագահը։ 8 տարի աշխատել է նախագահ Ռաֆսանջանի հետ, հետագայում 4 տարի Խաթամի նախագահի հետ։ 2001 թվականին նրա պաշտոնը զբաղեցրեց Մոհամմադ Ռեզա Արեֆը։
Հովհաննես Չմշկիկ
Կենսագրություն
949 թվականին մասնակցել է Կարինի գրավմանը։ Իր քեռի Նիկեփորոս II Փոկաս կայսրից նշանակվել է արևելյան զորքերի սպարապետ, խոշոր ճակատամարտում ջախջախել արաբներին։ 969 թվականին կայսրուհի Թեոփանոյի օգնությամբ սպանել է կայսրին և գրավել գահը։ 971 թվականին պարտության է մատնել Թրակիա ներխուժած ռուս իշխան Սվյատոսլավին և Բուլղարիայի հյուսիսարևելյան մասը կցել կայսրությանը։ 972 թվականին, դաշինք կնքելով Հռոմեական սրբազան կայսրության հետ, արշավել է արաբների դեմ, գրավել Մարտիրուպոլիսը, Մծբինը, Հյուսիսային Միջագետքը, 974-975 թվականներին՝ Էմեսսան (Հոմս), Բաալբեկը, մտել Պաղեստին և Լիբանան։
Հասան Իբրահիմ Հաբիբի
Կենսագրություն և կարիերա
Մինչ Իրանի փոխնախագահ դառնալը Հաբիբին զբաղեցրել է Իրանի արդարադատության նախարարի պաշտոնը։ 1979 թվականին Հասանը դարձավ Իրանի մշակութային հեղափոխության խորհրդի անդամ։ Հասան Հաբիբին մասնակցություն է ունեցել Իրանի Իսլամական հանրապետության սահմանադրության ստեղծման աշխատանքներին։
Հովհաննես Չմշկիկ
Կենսագրություն
Արաբական խալիֆայության դեմ պատերազմների ժամանակ փորձել է գրավել Բագրատունյաց Հայաստանի մի շարք շրջաններ, բայց Հայոց թագավոր Աշոտ Գ Ողորմածը 80 հազարանոց բանակով շարժվել է ընդառաջ և երկու միապետների միջև կնքվել է հաշտություն։
Հասան Իբրահիմ Հաբիբի
Արտաքին հղումներ
Կատեգորիա:Իրանի քաղաքական գործիչներ
Հովհաննես Չմշկիկ
Կենսագրություն
976 թվականին հանկարծամահ է եղել արաբների դեմ երկրորդ արշավանքից Կոստանդնուպոլիս վերադառնալուն պես։ Կասկածներ կային, թե նրան թունավորել է սենեկապետ Վասիլ Լեկափենոսը ։
= Տես նաև =
Նովոե Սիրոկորենե
Նովոե Սիրոկորենե (Новое Сырокоренье), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ամադու Ամպատե Բա
Ամադու Ամպատե Բա, մալիացի գրող և ազգագրագետ։
Կենսագրություն
Ծնվել է արիստոկրատ ​​Ֆուլբե ընտանիքում։ Հոր մահից հետո որդեգրվել է իր մոր երկրորդ ամուսնու կողմից, ով պատկանում էր թուքուլյորական ժողովրդին։ Նրա կրթության սկիզբը եղել է Ղուրանի հետազոտումը հայտնի մալիական սուֆիզմի Տերնո Բոկարի ղեկավարությամբ, հետո սովորել է ֆրանսիական Բանդիագարե և Ջեննե դպրոցներում։ 1915 թվականին փախել է դպրոցից և Քաթիում միավորվել մոր հետ, որտեղ շարունակել է իր կրթությունը։
1921 թվականին նա հրաժարվեց ընդունվել Գորե կղզու ավագ դպրոց, և որպես պատիժ, նահանգապետը նրան նշանակեց Ուագադուգուի ցածր պաշտոնում։ 1922 թվականից 1932 թվականին Բան Վերին Վոլտայում գաղութային վարչակազմի ստորին աստիճաններում զբ աղեցրել է տարբեր պաշտոններ, 1932 թվականից մինչև 1942 թվականը ծառայել է Բամակոյում։ 1933 թվականին նա վեց ամիս արձակուրդ է վերցրել, որպեսզի այցելի իր առաջին ուսուցչին՝ Տերնո Բոկարային։
1942 թվականին Բան ընդունվել է աշխատանքի սև Աֆրիկայի Ֆրանսիական համալսարանում՝ շնորհիվ նրա ղեկավար Թեոդոր Մոնրոյի։ Այնտեղ անցկացրել է էթնոլոգիական հետազոտություններ և զբաղվել է ազգային ավանդույթներ սովորելով։ Իր հետազոտությունները անցկացրել է 15 տարվա ընթացքում, աշխատանքների արդյունքը  Ֆուլ կայսրության համար կատարաշ գործն էր։ 1951 թվականին ստացել է դրամաշնորհ ՅՈՒՆԵՍԿՕ-ից` հետագա հետազոտությունների համար, որը թույլ տվեց նրան մեկնել Փարիզ և հանդիպել աշխարհի առաջատար աֆրիկացիների հետ։
Բան 1970 թվականին լքեց գործադիր խորհուրդը և կյանքի մնացած մասը նվիրվեց հետագա ուսումնասիրություններին և գրքեր գրելուն։ 1971 թվականին տեղափոխվեց Մարկորի, Աբիջան արվարձան, որտեղ զբաղվում էր իր կողմից հավաքված Արևմտյան Աֆրիկայի ժողովուրդների բանավոր ստեղծագործության հսկայական քանակությամբ գրառումների դասակարգմամբ, ինչպես նաև գրեց հուշագրություններ, որոնք հրատարակվել են հետամահու։
Ծանոթագրություններ
Կատեգորիա:Մալիացի գրողներ Կատեգորիա:Ֆրանսալեզու գրողներ Կատեգորիա:Աֆրիկացի գրողներ Կատեգորիա:Աֆրիկացի բանաստեղծներ
Դուբովոե (գյուղ, Ստորոժինեցի շրջան)
Դուբովոե (Дубове), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Դուբովոե գյուղում բնակվում էր 831 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
SSJ 100-ի ավիավթար Շերեմետևո օդանավակայանում
SSJ 100-ի ավիավթարը «Շերեմետևո» օդանավակայանում, 2019 թվականի մայիսի 5-ին տեղի ունեցած ավիավթար։ Sukhoi Superjet 100 օդանավն իրականացնում էր Մոսկվա-Մուրմանսկ չվերթը, բայց բորտում բռնկված հրդեհի պատճառով օդանավի անձնակազմն ստիպված էր վերադառնալ Շերեմետևո օդանավակայան ։ Վայրէջքի ժամանակ ինքնաթիռը վնասվել է. թիթեղվածքն այրվել է։ Ըստ նախնական տվյալների՝ զոհվել է 41 մարդ, ուղևորներից շատերն ստացել են վնասվածքներ ։
Ինքնաթիռ
«Աերոֆլոտ» ընկերության Sukhoi Superjet 100 ինքնաթիռն (գործարանային համարը՝ 95135) արտադրվել է 2017 թվականի հունիսին ։ Առաջին թռիչքն իրականացվել է 2017 թվականի հունիսի 21-ին։ 2017 թվականի սեպտեմբերին հանձնվել է «Աերոֆլոտ» ընկերությանը ։ Վերջին ստուգումն անցել է 2019 թվականի ապրիլին։
Ավիավթար
2019 թվականի մայիսի 5-ին RA-89098 բորտային համարով SSJ-100 ինքնաթիռն իրականացնում էր Մոսկվա-Մուրմանսկ կանոնավոր չվերթը ։ Flightradar24 կայքի տվյալների համաձայն՝ ինքնաթիռը «Շերեմետևո» օդանավակայանից թռել է 18:03 UTC+3: Թռիչքից 8 րոպե անց (18:11 UTC+3) ինքնաթիռի բորտում տեղադրված ռադիոտեղորոշման սարքավորումը հայտնեց 7600 կոդը (կապը կորցնելու), այնուհետև՝ 18:25 UTC+3, սարքավորման կոդը փոխվեց՝ դառնալով 7700 (վթարային կամ այլ անսպասելի իրավիճակ)։ 5 րոպե անց՝ 18:30, ինքնաթիռը հարկադրված վայրէջք կատարեց՝ ուղղություն վերցնելով դեպի մեկնարկային կետ։ Ըստ նախնական տվյալների՝ կոշտ վայրէջքի հետևանքով կոտրվել են օդանավի հենակները, ինչի արդյունքում ինքնաթիռի բաքերը վնասվել են, սկսվել է վառելիքի արտահոսք, ինչն էլ հանգեցրել է ինքնաթիռի ետնամասում բռնկված հրդեհի։ Հրդեհի արդյունքում ինքնաթիռն ամբողջությամբ ոչնչացել է  ։
Ուղևորները տարհանվում էին ինքնաթիռի ցռուկային մասում գտնվող վթարային օդանավասանդուղքների միջոցով։ Ընդ որում՝ ըստ ականատեսների վկայությունների՝ որոշ ուղևորներ, չնայած օդանավի անձնակազմի հրահանգներին և հորդորներին, իրենց հետ վերցնում էին ձեռնածանրոցը՝ այդպիսով խոչընդոտ ստեղծելով այլ ուղևորների ելքի համար ։
Հետաքննություն
Դեպքի առթիվ Ռուսաստանի Դաշնության քննչական կոմիտեի՝ Մոսկվայի միջշրջանային քննչական մարմնի կողմից քրեական գործ է հարուցվել՝ օդային տրանսպորտի շահագործման և անվտանգության կանոնների խախտման հատկանիշներով, ինչը հանգեցրել է 2 և ավելի անձանց մահվան (ՌԴ ՔՕ հոդված 263 մաս 3)։ Ռուսաստանի Դաշնության քննչական կոմիտեի նախագահի որոշմամբ՝ հետագա հետաքննության նպատակով փոխանցվել է քրեական գործը փոխանցվել է գերատեսչության կենտրոնական ապարատին ։
Ավիավթարի պատճառներ
Ըստ նախնական տվյալների՝ վթարային վայրէջքն իրականացվել է կայծակի պատճառով, որը հարվածել էր ինքնաթիռին ։ Մեկ այլ տվյալների համաձայն՝ հրդեհը բռնկվել է այն բանից հետո, երբ վատ եղանակային պայմանների պատճառով ինքնաթիռը երեք անգամ փորձել է վայրէջք կատարել, բայց հենակները կոտրվել են՝ դառնալով հրդեհի պատճառ ։
Արտաքին հղումներ
Կատեգորիա:Ավիաաղետներ Ռուսաստանում Կատեգորիա:2019 մայիսի իրադարձություններ Եվրոպայում
Սաշա Սոն
Սաշա Սոն (իսկական անունը Դմիտրի Շարով, ), ծնվել է Լիտվայում և շատ հայտնի է այնտեղ։ Սաշան մասնակցել է Եվրոպական հեղինակավոր տարբեր մրցույթների, նրան նույնիսկ Լիտվայի նախագահն է շնորհակալագիր ուղարկել, նա մեծ ներդրում ունի Լիտվայի երաժշտական մշակույթի մեջ։ Նա 12 տարեկանում թողակել է Երազանքների Նավակ անվանում ունեցող ալբոմը, որը մեծ տարածում գտավ Լիտվայում։ Սաշան նաև նկարիչ է, 1995-ին նրա լեգենդար Մամա (Mama) երգը Բրավո մրցանակաբաշխությունում արժանացավ մրցանակի։
Եվրատեսիլ 2009
2009 թվականին Սաշան մասնակցեց Եվրատեսիլ 2009-ին իր հեղինակային Love (Սեր) երգով նա մասնակցելով եզրափակչին հավաքեց 23 միավոր և զբաղեցրեց 23-րդ հորիզոնականը։
Մամուլի չորս տեսություններ
Մամուլի չորս տեսություններ (կամ զանգվածային հաղորդակցության նորմատիվ տեսություններ), ամերիկացի սոցիոլոգներ Ֆ․ Սիբերթի, Թ․ Փեթերսոնի և Ու․ Շրամմի 1956 թվականին ստեղծված դասական աշխատանքը, որում ուսումնասիրվում են մամուլի և իշխանության հարաբերությունները պետության կառավարման տարբեր ձևերի դեպքում և տարբեր ժամանակաշրջաններում։ Այս տեսությունները կենտրոնանում են նրա վրա, թե «ինչպես կարող են և ինչպես պետք է գործեն ԶԼՄ-ները համաձայն տվյալ հասարակության նորմերի և արժեքների» ։
Պատմություն
«Նորմատիվ տեսություն» տերմինն առաջին անգամ օգտագործվել է ԱՄՆ-ում Սառը պատերազմ-ի թեժ տարիներին։ Հաճախ այն անվանում են նաև «զանգվածային հաղորդակցության արևմտյան տեսություն»։
Նորմատիվ տեսություններն իրենց կատարյալ ձևով այսպիսին են՝ մեդիահամակարգը պետք է ղեկավարվի և օգտագործվի հանրապետության, իշխանության, քաղաքական լիդերների և հասարակության կողմից։ Տվյալ տեսությունները նման չեն մյուսներին, քանի որ դրանք «հիմնված չեն էմպիրիկական հետազոտությունների վրա», այլ այն բանի, թե ինչպես պետք է վարվի մեդիան իդեալական դրություններում։ Նորմատիվ տեսություններն ավելի շատ ուսումնասիրում են մամուլի կառավարության փոխհարաբերությունները, քան մամուլի և հասարակության։ Նրանք կենտրոնացած են այն բանի վրա, թե ով է ղեկավարում մեդիան, ինչպես նաև ով է այն ղեկավարում երկրում։ «Զանգվածային լրատվամիջոցների տեսությունների առաջին համեմատական նկարագրության փորձը կատարեցին Սիբերթը, Փեթերսոնն ու Շրամմն իրենց «Մամուլի չորս տեսություններ» աշխատությունում, որը լույս է տեսել 1956 թվականին» ։ Մի փոքրիկ գիրք է հրատարակվել Իլինոյիսի համալսարանում և վերահրատարակվել շատ անգամներ (ավելի քան 80 000 օրինակ)։ Բացի այդ, կարծիք կա, որ «Մամուլի չորս տեսություններ» աշխատությունը ամենաշատ լեզուներով թարգմանված գիրքն է ժուռնալիստիկայի և զանգվածային հաղորդակցության դաշտում։ Աշխատանքը մի քանի տասնամյակ շարունակ հսկայական հաջողություն ունեցավ, քանի օր լրացնում էր գիտնականների և ժուռնալիստիկայի ոլորտում մասնագետների պառակտվածությունը։ ԶԼՄ-ների զարգացման հետ մեկտեղ պետք եկավ «հասարակությունում հստակ ձևավորել զանգվածային լրատվամիջոցների դերերն ու նպատակները, այդ թվում նաև դրա կապը քաղաքականության հետ։ Սակայն այդ ժամանակաշրջանում տվյալ ոլորտում գոյություն ունեին շատ քիչ աշխատանքներ, այդ պատճառով նույնիսկ այդ քանակի շարադրությունները կարող էին մեծ դեր ունենալ և դառնալ դասական» ։ Համաձայն վերնագրի, գրքում ուսումնասիրվում են չորս տեսություններ՝ ավտորիտար, լիբերալ, սոցիալական և խորհրդային։ Տվյալ տեսությունները հայտնվեցին, պատասխանելով «Ինչու՞ գոյություն ունի այդքան տարբեր ձևերի մեդիա և տարբեր երկրներում ենթարկվում է տարբեր մարդկանց» հարցին։ Այս տեսությունների հեղինակներն իրենց դատողությունները սկսեցին այն դրույթից, որ «մամուլը մշտապես ընդունում է այդ ձևն ու երանգը, որը թելադրում է տվյալ սոցիալական և քաղաքական համակարգը» ։
Ավտորիտար
Զանգվածային հաղորդակցության բոլոր ձևերը գտնվում են կառավարական էլիտայի կամ ազդեցիկ բյորոկրատների ղեկավարության ներքո։ «Նրանց անհրաժեշտ է ղեկավարել ԶԼՄ-ները, որպեսզի մարդկանց պաշտպանեն մարդկանց զանգվածային հաղորդակցության որևէ ձևի՝ ինֆորմացիայի կամ նորության կողմից ստացվող ազգային սպառնալիքներից» ։ Ավտորիտար համակարգում մամուլը համարվում է երկրում ղեկավարի ազդեցության մեծացման կամ փոքրացման գործիք։ Իշխանություններն ունեն յուրաքանչյուր լրատվամիջոցի վրա ազդելու իրավունք, որը դրսևորվում է հարկերի օգտագործմամբ, տնտեսական պատժամիջոցների, լրագրողներին վարքագծի կանոններին ենթարկվել ստիպելով։ Թերթերի և այլ ԶԼՄ-ների հրատարակությունները կատարվում են արտոնագրերի հիման վրա և հատուկ թույլտվությամբ և գրաքննությամբ։
Լիբերալ
Մամուլի լիբերալ տեսությունը հիմնված է լիբերալիզմի փիլիսոփայության վրա, որն առաջինն ընդունվել է Անգլիայում, այնուհետև ԱՄՆ-ում ։ Այդ տեսության համաձայն ԶԼՄ-ների բոլոր միջոցները պետք է լինեն անձնական սեփականություններ և մրցեն միմյանց հետ ազատ շուկայում ։ Այս տեսությունում մարդին ռացիոնալ են և նրանց ռացիոնալ մտքերը օգնում են հասկանալ ինչն է լավ և ինչը՝ վատ։ Լիբերալ տեսությունը ավտորիտար համակարգի կատարյալ հակառակ տարբերակն է։ Այդպիսով, որքան քիչ է իշխանությունը մասնակցում ԶԼՄ-ների գործունեության մեջ, այնքան ավելի լավ է։ Սակայն տվյալ տեսությունը կրում է մի քանի սահմանափակումներ, ինչպիսիք են անձի հեղինակության պաշտպանությունը, ոչ հարիր նյութերի տարածումը ։
Սոցիալական
20-րդ դարի կեսին զարգացած երկրների մեծ մասն օգտագործում էր մամուլի հենց այս տեսությունը, որն ասոցացվում է 1949 թվականին ԱՄՆ-ի «Մամուլի ազատության հանձնաժողովի» հետ։ Այս տեսությունն իրենից ներկայացնում է լիբերալ տեսության հաջորդ փուլն ու զարգացումը ։ Սոցիալակն տեսությունը թույլ է տալիս առանց գրաքննության ազատ մամուլ, սակայն միևնույն ժամանակ մամուլի պարունակությունը պետք է լինի հասարակության իշխանության ներքո։ Մասս-մեդիան կարևոր ֆունկցիաներ է կատարում հասարակությունում։ Այժմ նորություները պետք է ներկայացվեն մաքուր, ազատ ձևով, առանց որևէ գնահատականի, որը կարելի է ցուցաբերել խմբագրական մեկնաբանություններում ։
Խորհրդային-կոմունիստական
Խորհրդային տեսության մեդիան իրենից ներկայացնում է ԽՍՀՄ-ում ԶԼՄ-ների կատարյալ ենթարկումը կոմունիստական կուսակցությանը։ ԶԼՄ-ների ղեկավարությունը վստահվում են միայն կուսակցության հավատարիմ անդամները։ Լրատվամիջոցների բոլոր ձեռնարկությունները համարվում են հասարակության սեփականություն, որոնց նպատակն է նպաստել սոցիալիստական համակարգի հաջողությանն ու սատարմանը։ Եթե սոցիալական տեսությունում մամուլը պատասխանատվություն է կրում սեփական խղճի առջև, ապա խորհրդային տեսությունում՝ պրոլետարիատի ։
Քննադատություն
Չնայած նրան, որ «Մամուլի չորս տեսություններ» գիրքը շատ մեծ ու կարևոր ներդրում էր մամուլի ազատության ուսումնասիրության մեջ, շատ փիլիսոփաներ և գիտնականներ մերժեցին Սիբերթի, Փեթերսոնի և Շրամմի տեսությունները։ Նրանցից մեկը ամերիակացի գիտնական Ջոն Ներոնն էր, ով 1995 թվականին գրել էր «Վերջին օրենք» գիրքը։ Այդ գրքում զանգվածային հաղորդակցության տարբեր դպրոցների ութ ներկայացուցիչներ քննադատում են 1950-ականների դասական տեսությունների ազդեցությունը։ Հեղինակները պնդում են, որ «Մամուլի չորս տեսություններ» գրքում խոսվում է մի աշխարհի մասին, որը սուզվել էր Սառը պատերազմի մեջ, և որն այլևս գոյություն չունի։ «Վերջին օրենք» գրքում Ներոնը պնդում է, որ «չորս տեսությունները իրենցից չորս տեսություն չեն ներկայացնում, այլ ընդամենը նկարագրվում է մեկ տեսություն չորս տարբերակով» , որոնց տվյալները հնացել են։
Ծանոոթագրություններ
Կատեգորիա:Լրատվամիջոցներ
(7638) Գլեդման
(7638) Գլեդման (Gladman), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 26-ին Էդվարդ Բոուելի կողմից Անդերսոն Մեսայում ։
Գլեդման աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1։4։
Արտաքին հղումներ
Կատեգորիա:Ալինդայի ընտանիքի աստերոիդներ Կատեգորիա:1984 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կրասարի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Կրասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (8 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Աիդա Թոփուզյան
Աիդա Օնիկի Թոփուզյան, ՀՀ պետական և գիտության գործիչ, 1998-2004 թվականներին ՀՀ կրթության և գիտության նախարարի տեղակալ։ Տիրապետում է ռուսերենին, անգլերենին, ֆրանսերենին, արաբերենին։ Հայաստանի Հանրապետության վաստակավոր մանկավարժ (2018) ։
Ծանոթագրություններ
Կատեգորիա:Մանկավարժական գիտությունների դոկտորներ Կատեգորիա:Հայ պետական գործիչներ
Մեխեթի
Մեխեթի (მეხეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 960 մետր բարձրության վրա։ Շրջկենտրոն Քարելից հեռու է 15 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Իրիս Միտենար
Իրիս Միտենար (Iris Mittenaere, ), ֆրանսիացի մոդել, որը ստացել է «Միսս Տիեզերք 2016» թագը 2017 թվականի հունվարի 30-ին Ֆիլիպիններում, Մանիլայում։ Դարձել է երկրորդ «Միսս Տիեզերքը» Ֆրանսիայից Քրիստիան Մատելից հետո, որը ստացել է այդ տիտղոսը 1953 թվականին։
Մանկություն
Իրիս Միտենարը ծնվել է 1993 թվականի հունվարի 25-ին Լիլ քաղաքում։ Հայրը՝ Իվ Միտենարը, պատմության և աշխարհագրության ուսուցիչ է, մայրը՝ Լորանս Դրյուարը, դպրոցի ուսուցչուհի և դասախոս։ Իրիսն ունի եղբայր, քույր և խորթ քույր։ Նրա ծնողներն ամուսնալուծվել են, երբ նա եղել է 3 տարեկան ։
Միտենարը հաճախել է Ստենվորդի դպրոց, որտեղ բնակվել է մոր հետ միասին։ 2011 թվականին ավարտել է լիցեյը՝ գիտության բնագավառում աստիճանով։ Ավարտելուց հետո վերադարձել է Լիլ, որտեղ ընդունվել է Université Lille II: Այնտեղ սովորել է ատամնաբուժություն։ Ուսումն ավարտելուց հետո ծրագրում է դառնալ ատամնային վիրաբույժ ։
Miss France 2016
Միտենարը ներկայացնում էր Նոր Պա դը Կալեն «Միսս Ֆրանսիա 2016»-ում։ 2015 թվականի դեկտեմբերի 19-ին նա ստացել է «Միսս Ֆրանսիա» թագը նախորդ տարվա հաղթող Կամիյ Սերֆից, ով ներկայացնում էր Լիլը ։
Արտաքին հղումներ
Կատեգորիա:Միսս Տիեզերք
Գանթարա
Գանթարա, գյուղ Արևմտյան Հայաստանում, Խարբերդի վիլայեթի Հասանմսուրի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վլադիմիր Ստարցև
Կենսագրություն
1947 թվականից զբաղվել է դիվանագիտական գործունեությամբ։
Գրականություն
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ասպետի երազը
Ասպետի երազը (Sogno del cavaliere), իտալացի նկարիչ Ռաֆայել Սանտիի նկարներից։ Պատկերված է սպառազինված մի երիտասարդ ասպետ, որը քնած է դափնու ծառի տակ` շրջապատված երկու կանանցով, որոնցից մեկի ձեռքում թուր է և գիրք, իսկ մյուսի ձեռքում` ծաղիկ։
Մտահղացում
Նկարի սյուժեն հավանաբար ստեղծվել է լատինացի բանաստեղծ Սելիա Իտալիկի Էպիկական պոեմի հիման վրա, որը պատմում է Երկրորդ Պունիկյան պատերազմի պատմությունը։
Պոեմի մեջ երիտասարդ զինվոր Սկիպիոնի (որը հանգստանում էր ծառի ստվերում) տեսիլքում հայտնվում են երկու տիկնայք` Առաքինություն ու նրա մրցակից Վայելքը։
Առաքինությունը, որը տղամարդու կազմվածք ունի,և ճակատը ծածկված է մազերով, պատերազմում տարած հաղթանակի շնորհիվ` Սկիպիոյին խոստանում է փառք և պատիվ, բայց նախազգուշացնում է, որ նրա` դեպի լեռնային մենաստան տանող ճանապարհը կտրուկ է և քարքարոտ։ Իսկ Վայելքը, ընդհակառակը, բուրավետ գանգուրներով և մուգ աչքերով, առաջարկում է հեշտ և անհոգ կյանք։
Իր նկարում Ռաֆայելը ներկայացնում է երկու հերոսուհիների կերպարների տարբերությունը նրանց արտաքինի և հագուստի միջոցով։ Առաքինությունը ձախ կողմում է, չափավոր հագնված, գլուխը ծածկված, մինչդեռ Վայելքի հագուստը նրբագեղորեն կպչում է ազդրերին։ Նրա շեկ, երկար մազերը ամրացված չեն և զարդարված են հուլունքներով և ծաղիկներով։ Փշոտ ճանապարհը, որն առաջարկում է Առաքինությունը, պատկերված է ժայռոտ բլուրների և վերևում գտնվող մի ամրոցի ֆոնի վրա, ուր տանում է բաժանող կամուրջը։ Վայելքի հետևում կա մեղմ լանդշաֆտ, որը տանում է դեպի արևոտ լիճ ։
Այնուամենայնիվ, Ռաֆայելի կտավում երկու կանայք չեն պատկերվում որպես մրցակիցներ։ Փոխարենը տեսլականը որպես բարոյական երկընտրանք ներկայացնելն է։ Ռաֆայելը Առաքինությունն ու Վայելքը հավասար է համարում։ Գուցե գիրքը, թուրն ու ծաղիկը, որ նրանք պահում են, գիտնականի, զինվորի և սիրուհու խորհրդանիշ են, որոնց հատկանիշները պետք է համատեղի իդեալական ասպետը .:
Նկարի էսքիզը ցույց է տալիս, որ Ռաֆայելը ի սկզբանե «Վայելքը» պատկերացնում էր որպես գայթակղություն, բայց պատրաստի նկարում նա համեստ է հագնված, ինչը կարող է լրացուցիչ վկայել նրա դերի` որպես ասպետական պարգևների` սիրո մասին։
Արտաքին հղումներ
Կատեգորիա:Նկարներ Կատեգորիա:1503 նկարներ Կատեգորիա:Ռաֆայել Սանտիի նկարներ Կատեգորիա:Լոնդոնի ազգային պատկերասրահի նկարներ Կատեգորիա:Իտալիայի արվեստ
Զաբոլոտիե (գյուղ, Ստորոժինեցի շրջան)
Զաբոլոտիե (Заболоття), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Զաբոլոտիե գյուղում բնակվում էր 726 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
Եվրոպական կինոակադեմիա
Պատմություն
1988 թվականին` Եվրոպական կինոարտադրական միություն անվամբ պաշտոնապես գրանցել է իր առաջին նախագահը` շվեդ ռեժիսոր Ինգմար Բերգմանը, ամբողջ Եվրոպայից 40 կինոարտադրողների հետ, ամբողջ աշխարհում եվրոպական կինեմատոգրաֆիկ արվեստի առաջխաղացման և եվրոպական կինոարտադրության շահերին աջակցելու նպատակով։ Երկու տարի անց Եվրոպական կինոարտադրական միությունը վերանվանվել է Եվրոպական կինոակադեմիայի, որը գրանցվել էր որպես շահույթ չհետապնդող  ընկերություն։
1996 թվականին Ինգմար Բերգմանը նախագահությունը հանձնել է Վիմ Վենդերսին, իսկ նոր նախագահ է դարձել բրիտանացի պրոդյուսեր Նիկ Պաուելը։ Նրան փոխարինել է ֆրանսիացի պրոդյուսեր Գամբերտ Բալսենը, ով նախագահ էր 2003 թվականից մինչև իր հանկարծակի մահը` 2005 թվականին։ Ակադեմիայի ներկայիս նախագահը ֆրանսիացի պրոդյուսեր Մարմիոնն է ։ Առաջին 15 անդամները որոշեցին ակադեմիան հիմնել Բեռլինում։
== Կառավարում ==
Ակադեմիայի անդամները ըստ երկրի
Գլխավոր ասամբլեայի որոշմամբ, ակադեմիայի անդամների թիվը սահմանափակվել էր 99-ի, սակայն հետագայում պարբերաբար աճել է և 2012 թվականի փետրվարի 12-ի դրությամբ կազմել է 2540 մարդ :
Եվրոպական կինոակադեմիայի մրցանակ
Եվրոպական ակադեմիայի մրցանակով պարգևատրման արարողությունը հանդիսանում է ակադեմիայի կազմակերպած գլխավոր միջոցառումներից։ Միջոցառումը սովորաբար անց է կացվում դեկտեմբերի սկզբին, Եվրոպայի տարբեր քաղաքներում։
Մրցանակի հանձնման առաջին միջոցառումը խորհրդանշական կերպով իրականացվել էր Հյուսիսային Բեռլինում, 1988 թվականի նոյեմբերի վերջին։ Մասնակցության իրավունք ունեին միայն եվրոպական ֆիլմերը, ռեժիսորները և այլն։ Հաղթողների որոշման արարողությունը սկսում է 40 թեկնածուների առաջադրմամբ, որոնց մեջ ընտրվում են 4 թեկնածուի, որոնք հայտարարվում են նոյմեբերի սկզբին։ Ակադեմիայի անդամները վեարկության միջոցով որոշում են հաղթողին, որոնց հայտարարում են պրգևատրման արարողության ժամանակ։
Արտաքին հղումներ
Կատեգորիա:Եվրոպայի կինեմատոգրաֆիա Կատեգորիա:Կինոկազմակերպություններ Կատեգորիա:1988 հիմնադրված կազմակերպություններ Կատեգորիա:Ոչ առևտրային կազմակերպություններ
Բաբերդ
Բաբերդ, (նաև՝ Բաբերձ, Բաբերտ, Բայբերդ, Բայբերդոն, Բայբերտոն, Բայբուրդ, Բայբուրդի, Բայբուրթ, Բայբուրտ, Բայտբերդ, Պայպերթ, Պայպութ, Պայպուրթ, Պայպուրտ), քաղաք (գյուղ, ավան, բերդ, բերդաքաղաք գյուղաքաղաք) Մեծ Հայքի Բարձր Հայք աշխարհի Սպեր գավառում (երբեմն հիշատակվում Է Խաղտիքում), որն այժմ քաղաք է Թուրքիայի հյուսիս-արևելքում։
Աշխարհագրություն
Գտնվում էր Ճորոխի ձախ ափին, Կարինից 121 կմ հյուսիս-արևմուտք։ Երեք կողմից շրջապատված է ցածրադիր լեռներով, իսկ գարավային մասի հարթավայրով կապված էր Կարինի հետ։ Ունի գեղեցիկ համայնապատկեր։ Ճորոխ գետը քաղաքը բաժանում է երկու մասի, որոնք իրար հետ կապված են 5 քարաշեն կամուրջներով։
Պատմություն
Դեռևս մ․ թ․ ա․ III դարում եղել է նշանավոր բերդաքաղաք (ամրոցի ավերակները պահպանվել են մինչև այժմ)։ Առաջին անգամ Բաբերդն հիշատակել է Մովսես Խորենացին։ Երվանդունիների, Արտաշեսյանների և Արշակունիների օրոք պատկանել է Բագրատունիներին։
Հայաստանի 387 թ.-ի բաժանման ժամանակ Բաբերդն անցել է Բյուզանդիային։ VI դարում Հուստինիանոս I կայսրը ամրացրել է քաղաքը, կառուցել նոր բերդ։ 1071 թ.-ին սելջուկները գրավել են Բաբերդը, կոտորել բնակիչներին։ XIII—XIV դարերում Բաբերդը գտնվել է Ռումի սուլթանության, XIV—XV դդ․՝ Ջելայիրյան և Ակ-Կոյունլու ցեղերի տիրապետության տակ։
1271 թ.-ին, Չինաստան ուղևորվելիս Բաբերդnվ անցել է Մարկո Պոլոն (նա հիշատակում է քաղաքի հս-արմ․ կողմի արծաթահանքերը)։ 1474 թ.-ին Բաբերդով անցել է իտալացի մեկ այլ ճանապարհորդ՝ Հ․ Բարբարոն, որը, գովասանքով խոսելով քաղաքի մասին, նշել է, որ բնակչության թիվը կազմել է 1500 ընտանիք։
1514 թ.-ից Բաբերդին տիրել են թուրքերը։ 1829 թ.-ին ռուս, զորքերը գրավել են այն, սակայն Ադրիանուպոլսի հաշտության պայմանագրով վերադարձրել են թուրքերին։ Ռուսներին օգնություն ցույց տված մոտ 1000 հայ ընտանիք, թուրքերի վրեժխնդրությունից խուսափելով, 1829—1830 թթ.-ին գաղթել և բնակություն են հաստատել Հայկական մարզում ու Ախալցխայի գավառում։
1916 թ.-ի հուլիսի 3-ին ռուս, զորքերը նորից են գրավել Բաբերդը, բայց 1918 թ.-ին այն վերագրավել են թուրքերը։
Մինչև 1915 թ.-ը Բաբերդի գավառում կար 30 հայաբնակ գյուղ։ Բաբերդի և գավառի հայ բնակչությունը 1895 թ.-ի համիդյան ջարդերի ժամանակ բավականին զոհեր է տվել, իսկ 1915 թ.-ի Մեծ եղեռնի ժամանակ լրիվ տեղահանվել։ Նրանց մի մասը զոհվել է, փրկվածները տարագրվել են օտար երկրներ։ Այժմ թուրքաբնակ է։
Բնակչություն
1915 թ.-ին Բաբերդն ուներ 30 000 բնակիչ, այդ թվում՝ 10 000 հայ։
Տնտեսություն
1915 թ.-ին քաղաքում գործում էր 481 խանութ ու կրպակ, 40 իջևանատուն, 177 ջրաղաց, 3 ձիթհան, 19 փուռ, 1 կաշեգործարան, օճառի, ներկի, մոմի գործարաններ։ Հայերն զբաղվում էին առևտրով և արհեստներով (ոսկերչություն, պղնձագործություն, ժամագործություն, կոշկակարություն, ատաղձագործություն և այլն)։
Իր նպաստավոր աշխարհագրական դիրքի շնորհիվ Բաբերդն երկար ժամանակ եղել է Տրապիզոնից Կարին, ապա Պարսկաստան տանող առևտրական ճանապարհի կարևոր կայաններից մեկը։ Բաբերդն առևտրական գործուն կապերի մեջ էր Ջենովայի և Վենետիկի հետ։
Պատմամշակույթային կառույցներ
Եղել է եպիսկոպոսանիստ, ուներ չորս եկեղեցի (Ս․ Աստվածածին, Հրեշտակապետաց, Ս․ Հովհաննես և Աստվածամայր)։ Բաբերդում ընդօրինակվել են հայերեն ձեռագրեր։
Պատմական հուշարձաններից նշանավոր է Բաբերդի հինավուրց բերդը, որը կառուցվել է քաղաքի հս․ մասում՝ երեք կողմից շրջապատված դժվարամատչելի լեռներով։ Բերդն ունեցել է կրկնակի պարիսպներ, որոնց մեծ մասը, նաև բերդի ներսի շենքերը և եկեղեցին (հունական արձանագրություններով) կործանվել է 1829 թ.-ին, ռուսթուրքական պատերազմի ժամանակ։ Կիսավեր վիճակում պահպանվել է դեպի Ճորոխն իջնող սանդղաձև քարափոր երկու ճանապարհ, որոնք ծառայել են պաշարման ժամանակ ջուր բերելու համար ։
Ծանոթագրություններ
Կատեգորիա:Թուրքիայի քաղաքներ Կատեգորիա:Հայկական բերդեր և ամրոցներ (Թուրքիա) Կատեգորիա:Սպեր գավառի բնակավայրեր Կատեգորիա:Բաբերդի շրջանի համայնքներ Կատեգորիա:Բաբերդի մարզի բնակավայրեր
Լռիր և նվագիր
Լռիր և նվագիր (հանգըլ՝ 닥치고 꽃미남밴드 ― դանջիկո կկոչմինամպենդը), հարավկորեական երիտասարդական դպրոցական մելոդրամային դորամա (հեռուստասերիալ)։ Էկրան է բարձրացել 2012 թվականին։ Ռեժիսորը Լի Կվոնն է։
Սյուժե
Սա պատմություն է միջնակարգ դպրոցի ռոք֊խմբի մասին։ Ընկերություն, սեր և սարսափելի կիրք երաժշտության հանդեպ։ «Ուրախ աչքեր» խմբի 5 անդամներ Կվան Ջի Հյոկի գլխավորությամբ կատաղի պայքար են մղում մեկ այլ ռոք֊խմբի՝ «Ելակե դաշտեր»֊ի հետ, որը գլխավորում է Հոնգ Սունը։ Ընդ որում պայքարը ծավալվում է ոչ միայն երաժշտական բնագավառում, այլ նաև Իմ Սու Հայի սիրտը գրավելու համար․․․
Դերերում
Eye Candy Strawberry Fields
Ծանոթագրություններ
Կատեգորիա:Հարավկորեական հեռուստասերիալներ Կատեգորիա:2012 հեռուստասերիալներ Կատեգորիա:Կորեերեն հեռուստասերիալներ
Նովոե Սումարոկովո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Բուգուլմինսկի շրջանի բնակավայրեր Կատեգորիա:1740 թվականին հիմնադրված բնակավայրեր
Զուրաբ Պոպխաձե
Զուրաբ Պոպխաձե (ზურაბ თამაზის ძე ფოფხაძე, ), վրացի ֆուտբոլիստ, պաշտպան։ Հայտնի է Սամարայի «Կռիլյա Սովետովի», Նիժնի Նովգորոդի «Լոկոմոտիվի», ինչպես նաև Վրաստանի ազգային հավաքականի կազմում անցկացրած ելույթներով։
Կենսագրություն
Վրացական ֆուտբոլային դպրոցի սան է։ Մինչև 12 տարեկան հաճախել է պարի խմբակ, բայց արդյունքում ընտրել է ֆուտբոլը։ Մեծացել է ֆուտբոլային ընտանիքում․ հայրը խաղացել է Վրաստանի առաջնությունում, եղբայրը՝ Քութայիսի «Տորպեդոյում» և « Գուրիայում »։ 1991 թվականին Զուրաբը, նրա հայրը և հորեղբայրը խաղացել են մեկ թիմում՝ Թելավիի « Կախեթում » և առաջին վրացական լիգայից անցել են բարձրագույն։ Զուրաբի ֆուտբոլի գլխավոր ուսուցիչը եղել է Ռևազ Ձոձուաշվիլին։ 1997 թվականին սկսել է խաղալ Ռուսաստանում՝ պայմանագիր կնքելով Սամարայի « Կռիլյա Սովետովի » հետ։ Նա իրեն դրսևորել է որպես ուժեղ, անզիջում պաշտպան, որը կարող էր գնդակը խլել առանց ֆոլի։ Ավելի ուշ դարձել է թիմի ավագ, սակայն 200 թվականին ցածր մարզավիճակի պատճառով վարձավճարով ուղարկվել է Նիժնի Նովգորոդի «Լոկոմոտիվին»։ Մրցաշրջանի ավարտից հետո մեկ տարվա պայմանագիր է կնքել «Կռիլյա Սովետովի» հետ, սակայն արդյունքում թիմում չի ամրապնդել իր տեղը։ 2001 թվականին խաղացել է « Ալանիայում », ապա « Կրիվբասում » և « Մետալուրգ-Կուզբասում »։ 1998-99 թվականներին 4 խաղ է անցկացրել Վրաստանի հավաքականի կազմում ԵԱ-2000 ընտրական փուլում։
2013 թվականին հունվարի 15-ին Պոպխաձեին կախված են գտել Շրոմա գյուղում ։ Ենթադրություններ կան, որ նա ինքնասպան է եղել ընտանիքում եղած կոնֆլիկտի պատճառով ։
Արտաքին հղումներ
Կատեգորիա:Կռիլյա Սովետովի ֆուտբոլիստներ Կատեգորիա:Վրաստանի ֆուտբոլի ազգային հավաքական
Յոկե Վան Լեուվեն
Յոկե Վան Լեուվեն (Joke van Leeuwen, ), հոլանդացի գրող, բանաստեղծ, նկարազարդող։
Կենսագրություն
Յոկե վան Լեուվենը ծնվել է 1952 թվականին Հաագայում։ Երբ նա երկու տարեկան էր ընտանիքը տեղափոխվել է Ամստերդամ ։ Յոկե վան Լեուվենի հայրը եղել է աստվածաբան, և նրանց մեծ ընտանիքը հաճախ է փոխել  բնակության վայրը ։ 1966 թվականին հաստատվել են Բրյուսելում, Յոկեն ապրել է Զետտենում և Մաաստրիխտում, 2002 թվականից՝ Անտվերպենում։
Դպրոցն ավարտելուց հետո ուսումը շարունակել է Անտվերպենի թագավորական ակադեմիայի գրաֆիկական արվեստների ֆակուլտետում, այնուհետև պատմություն է ուսումնասիրել Բրյուսելի ազատ համալսարանում։
Ստեղծագործական ուղի
Դեռ մանուկ հասակից Յոկե վան Լեուվենը ստեղծել է հետաքրքրաշարժ պատմություններ և դրանց համար նկարազարդումներ արել։ 1978 թվականին հաղթել է Դելֆտի ուսանողական փառատոնում և սկսել է ստեղծագործել երեխաների համար։ Յոկեն անձամբ է  նկարազարդում գրքերի գրաֆիկական պատկերները։ Յոկե վան Լեուվենի ստեղծագործությունները թարգմանվել են անգլերեն, ֆրանսերեն, գերմաներեն, դանիերեն, վրացերեն, թուրքերեն, եբրայերեն, իսպաներեն, կատալոներեն, սլովեներեն, ճապոներեն, չինարեն, կորեերեն, վիետնամերեն, լեհերեն, շվեդերեն, ռուսերեն և հայերեն։
«Ծի՜վ» վեպը 2015 թվականին թարգմանվել է հայերեն և «Գրական Տապան 2015» փառատոնի շրջանակներում տեղի է ունենեցել գրքի շնորհանդեսը ։
Պարգևներ
Իր ստեղծագործությունների համար Յոկեն տարբեր երկրներում արժանացել է բազմաթիվ գրական մրցանակների։ Նիդերլանդներում որպես գրող արժանացել է «The Gouden Griffel» («Ոսկե գրիչ») մրցանակին, մի քանի անգամ տարբեր ստեղծագործությունների համար որպես նկարիչ՝ «Gouden Penseel» («Ոսկե մատիտ») մրցանակին։ 2001 թվականին Յոկեի բանաստեղծությունները ճանաչվել են տարվա լավագույն գործերից։ Առաջադրվել է «Անդերսոնի մրցանակի» և «Աստրիդ Լինդգրենի հիշատակի գրական մրցանակի», ստացել է «Gouden Ganzenveer»՝ հոլանդական գրականությունում իր ավանդի համար։ Յոկեի «Ազատ ձևեր» վեպը բարձր գնահատականի է արժանացել հոլանդական գրաքննադատների կողմից։
Արտաքին հղումներ
Կատեգորիա:Հոլանդացի գրողներ Կատեգորիա:Հոլանդացի բանաստեղծներ Կատեգորիա:Հոլանդացի նկարազարդողներ Կատեգորիա:Հոլանդացի մանկագիրներ Կատեգորիա:Հոլանդացի թարգմանիչներ
(7639) Օֆուտ
(7639) Օֆուտ (Offutt), աստերոիդ աստերոիդների գոտու արտաքին մասում։ Հայտնաբերվել է 1985 թվականի փետրվարի 21-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 3,24274 ա. մ., առավելագույնը մոտենում է 2,858 ա. մ. հեռավորության վրա և հեռանում 3,6274 ա. մ. ։ Արեգակի շուրջ մեկ ամբողջական պտույտ է կատարում 2132,88 երկրային օրվա ընթացքում, իր ուղեծրով շարժվելով միջինում 0,168786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Օաք Ռիջ աստղադիտարանի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Գրոպելո Կաիրոլի
Գրոպելո Կաիրոլի (Gropello Cairoli), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 4096 մարդ (2004 թվական)։ Խտությունը կազմում է 158 մարդ/կմ²։ Տարածքը 26 կմ² է։ Փոստային ինդեքս՝ 27027։ Հեռախոսային կոդ՝ (+39) 0382։
Ծանոթագրություններ
Կատեգորիա:Իտալիայի բնակավայրեր
Ֆիլատելիստների ցանկ
Այս ֆիլատելիստների ցանկում ընդգրկվել են ֆիլատելիայի զարգացման գործում մեծ ներդրում ունեցող մարդիկ և հայտնի անձինք, ովքեր հետաքրքրվել են ֆիլատելիայով կամ մոլի ֆիլատելիստներ են եղել։
Հայտնի անձինք՝ ֆիլատելիստներ
Կատեգորիա:Ֆիլատելիա Կատեգորիա:Անձերի ցանկեր ըստ զբաղմունքի
Մոխիսի (Քարելի շրջան)
Դիրք
Գտնվում է ծովի մակարդակից 680 մետր բարձրության վրա։ Շրջկենտրոն Քարելից հեռու է 21 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1296 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Էկոլոգիական էթիկա
Էկոլոգիական էթիկան միջառարկայական սինթեզի արդյունք հանդիսացող և մշակույթի մեջ գիտելիքի բավականին նշանակալի ձևերի՝ էթիկայի և էկոլոգիայի սահմանագծում գտնվող կիրառական միկրոդիսցիպլին է։ Դրանով այն շաղկապում է միասնական նորմատիվաարժեքային համալիրի մեջ բնական համակարգերի և դրանց հետ փոխազդեցությունների կանոնների մասին պատկերացումները։ Էկոլոգիական էթիկան էկոլոգիայի և դասական էթիկայի սահմանագծում ձևավորված միջառարկայական համալիր հետազոտությունների ոլորտ է։ Էկոլոգիական էթիկան երբեմն նաև անվանում են բնապահպանական, կանաչ, էնվայրոնմենտալ։ Էկոլոգիական էթիկայի առարկա է համարվում բնության և դրա առանձին ներկայացուցիչների նկատմամբ մարդու բարոյական վերաբերմունքը կարգավորող էթիկակական սկզբունքների և կանոնների հիմնավորումը և մշակումը։ Էկոլոգիական էթիկայի մեթոդները համարվում են՝ դիալեկտիկական մեթոդը, համակարգային մեթոդը, էվոլյուցիոն մեթոդը, էկստրապոլյացիան, դիտարկումը, գիտափորձը և այլ ընդհանուր գիտական և մասնավոր գիտական տեսական և էմպիրիկ մեթոդները, կոնկրետ իրավիճակներից կախված։ Էկոլոգիական էթիկան բնապահպանական գործողությունները մոտիվացնում է երկու ուղղություններով.
1) մարդիկ գործում են կամ խուսափում են գործողություններից՝ ելնելով հենց բնութան բարօրութան դատողություններից, պահպանում են բնությունը հենց նրա համար,
2) այդ գործողությունները իրականացվում են բարոյականության սկզբունքից ելնելով՝ առանց մարդու որևէ շահադիտական հետաքրքրությունների և նույնիսկ ի վնաս նրա։
Գիտական հոսքի կազմավորումը
Թեպետ որպես հետազոտությունների ոլորտ էկոլոգիական էթիկան առանձնացավ միայն 1980-ական թվականներին բնության նկատմամբ էթիկական հայացքները արտահայտվում էին ամենատարբեր ժամանակներում, ամենատարբեր երկրներում։ Բուդդան հռչակեց այլ կենդանի էակներին վնաս չպատճառելու սկզբունքը։ Մուհամմեդը պաշտպանում էր կենդանիներին դաժան մարդկանցից։ Պյութագորասը և Պլուտարքոսը խոսում էին կենդանիների նկատմամբ մարդկանց բարի վերաբերմունքի մասին։ Սուրբ Ֆրանսիսկ Ասսիզացին կենդանիներին և բույսերին ընկալում էր որպես իր եղբայրներ և քույրեր։ 18-րդ և 19-րդ դարերում ԱՄՆ-ում և Անգլիայում հայտնվեցին առաջին օրենքները կենդանիների նկատմամբ դաժան վերաբերմունքի արգելքի մասին։